Arvoisa valtuutettu

Helsingin sosiaali-, terveys- ja pelastustoimiala on päättänyt lopettaa rahallisen tukemisen henkilöstökerhoille. On totta että henkilöstökerhojen tukeminen ei ole ydintoimintaa. Kuitenkin tiedetään faktana että työhyvinvointi koostuu monesta eri osa-alueesta mukaan lukien vapaa ajantoiminta. Palkalla ei voi loputtomiin kilpailla, joten Helsingin täytyy kehittää työnantaja kuvaa ja houkuttelevuutta muilla tekijöillä. Henkilöstökerhot ovat juuri sitä! Henkilöstökerhoavustuksiin on jaettu vuosittain 240.000 euron määräraha (Pela 18.000 euroa). Varsin pieni summa siihen nähden, että henkilöstökerhot tukevat työssä jaksamista ja nostattavat työpaikkojen ”me” henkeä.

Teillä hyvät valtuutetut on mahdollisuus tehdä päätös, jossa kunta helsinki tukee myös sotepe:n henkilöstökerhoja! Muuten yhdenvertainen kohtelu henkilöstön suhteen ei toteudu kaupungissa, jossa kunta helsingin henkilöstökerhoja tuetaan, mutta sotepe:n ei.

Toivon myötämielistä kannanottoa ja ratkaisua asiaan.

Sosiaali-, terveys- ja pelastustoimialan JHL luottamusmiesten puolesta

Miikka Wagner

JHL Luottamusmies

Psykiatria sekä Asumis-, kriisi- ja päihdepalvelut